pythainlp/thai-wiki-dataset-v4 huggingface dataset:
โรงเรียนมาบตาพุดพันพิทยาคาร

ช่องทางการติดต่อ.
โทรศัพท์ : 038 - 694195
ฝ่ายวิชาการ : 089 - 2445696
ฝ่ายการเงิน : 081 - 7232569
ฝ่ายปกครอง : 081-8641569
ฝ่ายบุคคล : 096-0521396
ประวัติ.
โรงเรียนมาบตาพุดพันพิทยาคาร ก่อตั้งเมื่อวันที่ 12 กุมภาพันธ์ พ.ศ. 2522 เป็นโรงเรียนมัธยมประจำตำบลสังกัดกองการมัธยมศึกษา กรมสามัญศึกษา กระทรวงศึกษาธิการ ตั้งอยู่เลขที่ 15 ถนนมาบตาพุด ตำบลมาบตาพุด อำเภอเมืองระยอง จังหวัดระยอง จัดตั้งขึ้นตามคำสั่งของกระทรวงศึกษาธิการ เปิดทำการเรียนการสอนครั้งแรกในระดับมัธยมศึกษาตอนต้น เมื่อวันจันทร์ที่ 21 พฤษภาคม พ.ศ. 2522
ในระยะแรกได้อาศัยใช้ศาลาการเปรียญ วัดโสภณวราราม เป็นสถานที่เรียนเป็นการชั่วคราว และทางจังหวัดได้แต่งตั้งให้นายจำนง ไชยรัตน์ อาจารย์ 1 โรงเรียนแกลง "วิทยสถาวร" มาปฏิบัติหน้าที่ในตำแหน่งครูใหญ่ของโรงเรียน
ต่อมาชาวบ้านชุมชนมาบตาพุดและชุมชนใกล้เคียง ได้ร่วมสมทบทุนโดยบริจาคเงินจำนวนหนึ่งในการสร้างอาคารเรียนบนที่ดินของนายพัน โสภณ โดยบริจาคที่ดินจำนวน 31 ไร่ 1 งาน 10 ตารางวา โดยมีกำนันเทศ อินบัว เป็นประธานในการดำเนินงานก่อสร้างอาคารเรียน พร้อมสร้างบ้านพักนักการภารโรง อีกจำนวน 1 หลัง สนามบาสเกตบอล บ่อน้ำ รั้วลวดหนาม และติดตั้งไฟฟ้าบริเวณโรงเรียน
เมื่อก่อสร้างอาคารเรียนชั่วคราวเสร็จ จึงได้ย้ายที่เรียนจากศาลาการเปรียญจากวัดโสภณวนารามมาเรียนที่แห่งใหม่ เมื่อวันพฤหัสบดีที่ 1 พฤษภาคม พ.ศ. 2522 นับเป็นอาคารหลังแรกของโรงเรียน
ในปีพ.ศ. 2539 เกิดวิฤตมลพิษทางอากาศจากการสร้างโรงงานในนิคมอุตสาหกรรมมาบตาพุด ส่งผลให้โรงเรียนได้รับกระทบอย่างรุนแรงทำให้ไม่สามารถทำการเรียนการสอนได้ ต่อมาคณะกรรมการสถานศึกษามีมติให้ย้ายโรงเรียนจากพื้นที่เดิมไปอยู่ในพื้นที่ใหม่ ซึ่งต้องรองรับการเจริญเติบโตของชุมชนได้ โดยในระยะเวลาระหว่างการจัดหาพื้นที่ใหม่ของโรงเรียนนี้ ทางโรงเรียนได้นำนักเรียนและครูทั้งหมดย้ายไปทำการเรียนสอนที่โรงเรียนระยองวิทยานิคมอุตสาหกรรม เป็นการชั่วคราวในระยะเวลา 1 ภาคเรียน
ต่อมาได้ย้ายไปทำการเรียนการสอนในพื้นที่แห่งใหม่ บริเวณหลังศูนย์ราชการจังหวัดระยอง ตั้งอยู่เลขที่ 498 ถนนสุขุมวิท ตำบลเนินพระ อำเภอเมืองระยอง จังหวัดระยอง ซึ่งกรมราชทัณฑ์ได้อนุมัติให้ใช้ที่ดินของทัณฑสถานเปิดห้วยโป่งมีเนื้อที่ 33 ไร่ 
และต่อมาจากที่โรงเรียนมาบตาพุดพันพิทยาคาร มีโครงการขยายพื้นที่เพื่อก่อสร้างอาคารเรียนในการเตรียมรองรับนักเรียนในอนาคต ท่านผู้อำนวยการ นายนิยม บุญญานาม จึงได้ทำหนังสือขอใช้พื้นที่จากทัณฑสถานเปิดห้วยโป่ง และในวันที่ 13 มิถุนายน 2555 กรมราชทัณฑ์อนุญาตให้ใช้พื้นที่ได้ จำนวน 16 ไร่ 3 งาน 91 ตารางวา รวมพื้นที่ของโรงเรียนทั้งหมด 49 ไร่ 3 งาน 91 ตารางวาโดยใช้พื้นที่ดังกล่าวมาจนถึงปัจจุบัน
สวนลอยฟ้าเจ้าพระยา

สวนลอยฟ้าเจ้าพระยา  เป็นสวนสาธารณะแนวยาวลอยฟ้าในกรุงเทพมหานคร สร้างขึ้นบนเกาะกลางสะพานพระปกเกล้าซึ่งเคยเป็นโครงสร้างโครงการรถไฟฟ้าลาวาลินที่ถูกยกเลิก ทางเดินดังกล่าวมีความยาวประมาณ 280 เมตร ออกแบบโดยศูนย์ออกแบบและพัฒนาเมือง ร่วมกับจุฬาลงกรณ์มหาวิทยาลัย และเปิดให้บริการเมื่อวันที่ 24 มิถุนายน พ.ศ. 2563 ถือเป็นสวนลอยฟ้าแห่งแรกในเอเชียตะวันออกเฉียงใต้
ประวัติ.
สะพานแห่งนี้เคยเป็นที่ตั้งของโครงการก่อสร้างรถไฟฟ้าลาวาลิน ซึ่งเป็นรถไฟฟ้าสายแรกของกรุงเทพมหานคร มีการศึกษาเส้นทางการก่อสร้างตั้งแต่ปี พ.ศ. 2522 จนเริ่มลงนามในสัญญาก่อสร้างในปี พ.ศ. 2533 หลังจากนั้นเพียง 2 ปี บริษัทลาวาลินประสบปัญหาทางการเงินจึงต้องล้มเลิกโครงการไปเหลือเพียงสะพาน ต่อมากรุงเทพมหานครได้ร่วมกับศูนย์ออกแบบและพัฒนาเมือง (ศปพ.) สำนักงานกองทุนสนับสนุนการสร้างเสริมสุขภาพ (สสส.) และจุฬาลงกรณ์มหาวิทยาลัย พัฒนาภูมิทัศน์บริเวณชุมชนกุฎีจีน จนถึงเขตคลองสาน
ดังนั้น จึงได้มีโครงการปรับปรุงซากสะพานร้างแห่งนี้ให้เป็นสวนสาธารณะกลางแม่น้ำ ออกแบบโดย บริษัท เอ็นเจ็ดเอ จำกัด ซึ่งดูแลด้านสถาปัตยกรรม และบริษัท แลนด์ โปรเซส จำกัด ซึ่งดูแลด้านภูมิสถาปัตยกรรม ซึ่งเดิมชื่อว่า "สวนลอยฟ้าพระปกเกล้า" ต่อมาได้ส่งมอบให้กรุงเทพฯ ในปี พ.ศ. 2561 โดยบริษัท SGR ซึ่งเสนอราคาโครงการในราคา 122 ล้านบาท เริ่มการก่อสร้างในเดือนมีนาคม พ.ศ. 2562 และเสร็จสิ้นตามสัญญาในเดือนมีนาคม พ.ศ. 2563 กทม. จัดประกวดชื่อสวนสาธารณะกลางสายน้ำแห่งนี้ ชื่อที่ชนะการประกวดคือ "สวนลอยฟ้าเจ้าพระยา" และเปิดให้บริการอย่างเป็นทางการเมื่อวันที่ 24 มิถุนายน พ.ศ. 2563
การออกแบบ.
จักรดาว นาวาเจริญ สถาปนิกจาก N7A กล่าวว่า โจทย์ที่ได้มาตอนแรกนั้นยากมาก โครงสร้างเดิมถูกสร้างมาสำหรับโครงการรถไฟฟ้า ข้อจำกัดอย่างแรกคือตำแหน่งของโครงการอยู่ระหว่างทางรถวิ่งเป็นถนน 3 เลนทั้ง 2 ฝั่ง ทำให้ทางเดินข้ามสะพานนี้ค่อนข้างแคบ อย่างไรก็ตาม ตำแหน่งของโครงการก็ได้เปรียบ แม้ว่าจะถูกแนวจราจรบนสะพานพระปกเกล้าบังอยู่ แต่ก็ยังสามารถมองเห็นทั้งสะพานพระพุทธยอดฟ้าและวัดอรุณราชวรารามราชวรมหาวิหารได้
ที่ตั้ง.
สวนลอยฟ้าเจ้าพระยา ตั้งอยู่ตรงเกาะกลางของสะพานพระปกเกล้า
พาว

พาว (#เปลี่ยนทาง , มักเขียน POW) เป็นบอยแบนด์เกาหลีใต้ ก่อตั้งโดยกริดเอนเตอร์เทนเมนต์ ประกอบด้วยสมาชิกจำนวนห้าคนคือ ยอร์ช, ฮยอนบิน, จองบิน, ดงยอน และฮง เปิดตัวอย่างเป็นทางการเมื่อวันที่ 11 ตุลาคม ค.ศ. 2023 และวางจำหน่ายซิงเกิลในวันที่ 13 กันยายน ค.ศ. 2023 ในชื่อ "Favorite"
ประวัติ.
ก่อนเปิดตัว.
เมื่อวันที่ 10 กรกฎาคม 2023 กริดเอนเตอร์เทนเมนต์ ได้ประกาศว่านักแสดงชาวไทย ยอร์ช ได้เซ็นสัญญาพิเศษกับพวกเขา พวกเขายังเปิดเผยแผนการที่จะเปิดตัวบอยกรุปใหม่ซึ่งรวมถึง ยอร์ช ในช่วงครึ่งหลังของปี 2023 เมื่อวันที่ 1 สิงหาคม กริดได้เปิดบัญชีโซเชียลมีเดียอย่างเป็นทางการของกลุ่มโดยเปิดเผยสมาชิกทั้ง 5 คนของกลุ่มรวมถึงชื่อกลุ่มว่า พาว ในวันเดียวกันนั้น ได้รับการยืนยันว่าวงจะเปิดตัวอย่างเป็นทางการในเดือนกันยายน 2023
ก่อนที่จะเข้าร่วมกลุ่ม ยอร์ช เป็นนักแสดงที่ยังคงทำงานอยู่ในประเทศไทยซึ่งเคยปรากฏตัวในซีรีส์ทางโทรทัศน์หลายเรื่อง นอกจากนี้ เขายังเป็นส่วนหนึ่งของบอยแบนด์น้องใหม่ที่กำลังมาแรงของบิกฮิตมิวสิก ที่มีชื่อชั่วคราวว่า Trainee A อย่างไรก็ตาม โปรเจ็กต์เปิดตัวนี้ถูกยกเลิกในภายหลัง ดงยอน เข้าร่วมในรายการแข่งขันเรียลลิตี้โชว์ "Loud" ของเอสบีเอส ในปี 2021 เขาถูกคัดออกในรอบที่ 7 จบลงในอันดับที่ 15
2023–ปัจจุบัน: เปิดตัวกับ "Favorite".
ในวันที่ 13 กันยายน 2023 พาวได้ปล่อยซิงเกิลก่อนวางจำหน่าย "Favorite" ก่อนที่จะปล่อย EP เปิดตัวในวันที่ 11 ตุลาคม 2023 ในวันที่ 4 ตุลาคม มิวสิควิดีโอของ EP ชื่อ "Amazing" ได้ถูกปล่อยออกมา ในวันที่ 11 ตุลาคม พวกเขาได้เปิดตัวอย่างเป็นทางการด้วยการเปิดตัว EP และมิวสิควิดีโอสำหรับ "Dazzling" กลุ่มได้เปิดตัวการออกอากาศอย่างเป็นทางการครั้งแรกในรายการเพลง"เอ็มเคานต์ดาวน์" เมื่อวันที่ 14 กันยายน
ในวันที่ 9 มกราคม 2024 กลุ่มได้ประกาศการเปิดตัวที่จะเกิดขึ้นในเร็ว ๆ นี้ตามกำหนดการในวันที่ 15 มกราคม ในวันที่ 25 มกราคม พาวได้ปล่อยมิวสิควิดีโอดิจิทัลซิงเกิลชื่อ "Valentine" ในวันที่ 11 กันยายน พาวได้ประกาศว่าพวกเขาจะเปิดเผยซิงเกิลก่อนวางจำหน่ายในวันที่ 23 กันยายน ก่อนที่จะคัมแบ็กพร้อมกับ EP ที่สองในเดือนตุลาคม วันต่อมา EP ได้รับการเปิดเผยว่าจะวางจำหน่ายในวันที่ 21 ตุลาคม นอกจากนี้ พวกเขายังจะวางจำหน่ายซิงเกิลก่อนวางจำหน่าย "Sunset" ในวันที่ 23 กันยายน ในวันที่ 10 ตุลาคม กริดได้ประกาศว่าชื่อ EP ที่สองของ พาว จะเป็น "Boyfriend" และเพลงนำที่มีชื่อเดียวกัน ซึ่งเป็นการรีเมค "Girlfriend" ของแอวริล ลาวีน
เนลลี เดอะ เอลลิแฟนท์

เนลลี เดอะ เอลลิแฟนท์  เป็นการ์ตูนทีวีแอนิเมชันของประเทศสหราชอาณาจักร ออกอากาศทางช่องไอทีวี สร้างและกำกับโดย เทอร์รี่ วอร์ด และเขียนโดย เบอร์นี เคย์และริชาร์ด เอเวอเรตต์ ฉายตอนแรกเมื่อวันที่ 8 มกราคม ถึงวันที่ 19 ธันวาคม พ.ศ. 1990
รายชื่อตอน.
รายชื่อตอนของ เนลลี เดอะ เอลลิแฟนท์ ทั้งหมดมี 2 ฤดูกาล และ 30 ตอน
มุฮัมมัด บาซูม

มุฮัมมัด บาซูม (เกิด 1 มกราคม 1960) เป็นนักการเมืองชาวไนเจอร์ ผู้ดำรงตำแหน่งประธานาธิบดีไนเจอร์คนที่ 10 ระหว่างปี 2021 ถึง 2023 เขาเข้าสู่ตำแหน่งเมื่อเมษายน 2021 หลังชนะการเลือกตั้งประธานาธิบดีปี 2020–21 และหลังความพยายามก่อรัฐประหารที่ไม่สำเร็จ เขาถูกบังคับออกจากตำแหน่งจากการรัฐประหารเมื่อกรกฎาคม 2023 นำโดยกองกำลังรักษาประธานาธิบดีและกองทัพไนเจอร์ 
ก่อนดำรงตำแหน่งประธานาธิบดี เขาเคยเป็นประธานพรรคสังคมนิยมและประชาธิปไตย (PNDS-Tarayya) รวมถึงเคยดำรงตำแหน่งรัฐมนตรีว่าการกระทรวงการต่างประเทศจากปี 1995 ถึง 1996 และอีกงาระในปี 2011 ถึง 2016 บาซูมชนะการเลือกตั้งประธานาธิบดีในรอบที่สองด้วยคะแนน 55.67% เอาชนะอดีตประธานาธิบดีมาอามาน อุสมาน เขาเป็นมุสลิมซุนนีและถือเป็นชาวอาหรับ (ดิฟฟา) คนแรกที่ดำรงตำแหน่งประธานาธิบดีไนเจอร์
ปาลัซโซเดลลาโรเวเร

ปาลัซโซเดลลาโรเวเร (วังตระกูลเดลลาโรเวเร) หรือ ปาลัซโซเดเปนีเซนซีเอรี (Palazzo dei Penitenzieri) เป็นวังในโรม ประเทศอิตาลี หันหน้าออกสู่วิอาเดลลากอนซิลิอาซิโอเน 
วังเริ่มก่อสร้างในปี 1480 โดยพระคาร์ดินัลโดเมนีโก เดลลา โรเวเร ผู้เป็นญาติของพระสันตะปาปาซิกตูสที่สี่ เดลลา โรเวเร คาดว่าเป็นผลงานออกแบบของสถาปนิกชาวฟลอเรนซ์ บักโก ปอนเตลลี การก่อสร้างวังมีขึ้นระหว่างปี 1480 ถึง 1490 ตั้งอยู่ทางใต้ของจัตุรัสสกอซซากาวัลลีซึ่งถูกทำลายทิ้งในปี 1937 พร้อม ๆ กับ "spina" di Borgo วังนี้สร้างขึ้นโดยปอนเตลลีถอดแบบมาจากรูปแบบสถาปัตยกรรมของปาลัซโซเวเนเซีย ภายในวังมีโถงที่มีเปียโนโนบีเล และภาพเขียนเฟรสโกที่สำคัญ โถงเหล่านี้ในปัจจุบันใช้เป็นโถงต้อนรับของคณะสงฆ์อัศวินขี่ม้าแห่งพระคูหาศักดิ์สิทธิ์แห่งเยรูซาเลม
ชื่อปัจจุบันนี้ตั้งขึ้นในรัชสมัยของพระสันตะปาปาอาเล็กซันเดอร์ที่เจ็ดได้ย้ายให้สงฆ์ผู้ฟังคำสารภาพบาป (confessors) ที่ทำงานประจำในบาซิลิกานักบุญปีเตอร์ สงฆ์เหล่านี้มชื่อเรียกว่า "penitenzieri" เดิมทีอาคารนี้เคยเป็นโรงแรมโกลัมบัส (Hotel Columbus) ในปัจจุบันใช้งานเป็นที่ทำการของคณะสงฆ์พระคูหาศักดิ์สิทธิ์ ปัจจุบันเครือโรงแรมโฟร์ซีซันส์เป็นผู้เช่าที่
ในเดือนกรกฎาคม 2023 นักโบราณคดีประกาศว่าค้นพบซากของโรงละครเนโรในลานกลางของวัง
เครื่องสั่งจักร

เครื่องสั่งจักร (อังกฤษ: Engine order telegraph; คำย่อ: E.O.T) หรือโทรเลขสั่งเครื่องยนต์ เป็นอุปกรณ์สื่อสารใช้ส่งคำสั่งหรือรับคำสั่งบนเรือกำปั่นหรือเรือดำน้ำสำหรับเจ้าหน้าที่สะพานเดินเรือ เพื่อสั่งให้วิศวกรในห้องเครื่องส่งกำลังให้กับเรือในความเร็วตามความต้องการ
การใช้งานคือ โยกคันบังคับให้ตรงกับป้ายคำสั่งที่ต้องการ ปลายทางจะทราบคำสั่งจากเข็มชี้ที่ชี้ไปป้ายคำสั่งนั้น และจะโยกคันบังคับให้ตรงกับป้ายคำสั่งที่เข็มชี้อยู่ เพื่อส่งสัญญาณรับทราบคำสั่งและปรับความเร็วเรือให้เหมาะสม
ประวัติ.
ในเรือยุคแรก ๆ ตั้งแต่ศตวรรษที่ 19 ถึงประมาณปี ค.ศ. 1950 เครื่องสั่งจักรมักจะประกอบด้วยหน้าปัดกลมประมาณ โดยมีคันบังคับตั้งแต่หนึ่งด้ามขึ้นไป มีเข็มชี้บนหน้าปัด และชุดป้ายคำสั่งเร่งหรือถอยเครื่องยนต์ เครื่องสั่งจักรบนเรือสมัยใหม่จะใช้สัญญาณไฟและเสียงอิเล็กทรอนิกส์แทน
โรงละครของจักรพรรดิแนโร

โรงละครของจักรพรรดิแนโร  เป็นโรงละครส่วนตัวของจักรพรรดิแนโรแห่งจักรวรรดิโรมัน สร้างขึ้นในโรม เป็นที่รู้จักเพียงในแหล่งข้อมูลลายลักษณ์อักษร กระทั่งถูกค้นพบในปี 2020 ระหว่างการขุดค้นทางโบราณคดี ซากของโรงละครถูกขุดค้นเรื่อยมาตลอดปี 2023 โดย #เปลี่ยนทาง ก่อนที่จะประกาศการค้นพบทางโบราณคดีนี้ในปีเดียวกัน
โรงละครตั้งอยู่บนฝั่งขวาของแม่น้ำทีเบอร์ ในพื้นที่อาเกร์วาตีกานุส ใน "โฮร์ตี" ของอากริปปีนาผู้อาวุโส พื้นที่เดียวกับที่กาลีกูลาเคยสร้างโรงละครสัตว์ของเขาขึ้น ซากของโรงละครที่ขุดค้นพบนั้นอยู่ในลานของวังเดลลาโรเวเรในนครโรม
ปรากฏการกล่าวถึงโรงละครนี้โดยเปิดเผยเฉพาะในงานเขียนของปลีนีผู้อาวุโส และมีการกล่าวถึงโดยอ้อมโดยซูเอโตนีอุส และ ตาซีตุส ตามคำบันทึกของปลีนี จักรพรรดิแนโรจัดแสดงสมบัติที่ยึดมาได้จากอดีตกอนซูลไว้ในโรงละครส่วนตัว ("theatrum peculiare") ของเขา ซึ่งใช้งานโดยแนโรสำหรับการซักซ้อมการแสดงร้องเพลงในที่สาธารณะของเขาซึ่งจัดที่โรงละครปอมเปย์ โรงละครนี้กว้างใหญ่มากพอที่จะทำให้แนโรพอใจ ซูเอโตนีอุสเขียนไว้ว่าในระหว่างเทศกาล "เนโรเนีย" จักรพรรดิแนโรสัญญาว่าจะปรากฏตัว "in hortis" ("ในสวน") คำนี้เป็นคำกล่าวโดยอ้อมถึงโรงละครส่วนตัวแห่งนี้ ส่วนตาซีตุสระบุว่าในระหว่าง "Ludi Juvenales" แนโรได้ขับร้อง "per domum aut hortos" ซึ่งเป็นอีกหนึ่งการกล่าวโดยอ้อมถึงโรงละครแห่งนี้ นอกจากนี้ ยังเป็นไปได้ว่า "domestica scaena" ที่ตาซีตุสบันทึกไว้ว่าเป็นสถานที่ที่แนโรใช้ชื่นชมอัคคีภัยโรมครั้งใหญ่เมื่อปี 64 นั้นไม่ได้หมายถึงหอคอย Gaius Maecenas บนเขาเอสกีลิน แต่หมายถึงโรงละครของเขาแห่งนี้ โรงละครนี้ซึ่งตั้งอยู่บนฝั่งขวาของแม่น้ำทีเบอร์นั้นในเวลานั้นอยู่ห่างไกลมาจากบริเวณที่เกิดอัคคีภัยจึงถือเป็นจุดชมไฟที่ปลอดภัยกว่าหอคอยดังกล่าวซึ่งอยู่ตรงกลางพื้นที่ที่เกิดไฟ โรงละครนี้ถูกรื้อถอนเพื่อเอาวัสดุไปใช้งานในศตวรรษที่สอง ดังที่ปรากฏหลักฐานเป็นเสาหินอ่อนห้าเสาที่พบอยู่ในพื้นที่
มีการกล่าวถึงโรงละครนี้เป็นครั้งสุดท้ายในกลางศตวรรษที่ 12 ในหนังสือนำทางนครโรมแก่ผู้มาจาริกแสวงบุญ "Mirabilia Urbis Romae" ซึ่งระบุว่าโรงละครนี้ตั้งอยู่ใกล้กับ "Castellum Crescentii" (ปัจจุบันคือปราสาทนักบุญอังเจโล)
อาซูมี มาซาอูดู

อาซูมี มาซาอูดู (เกิด 22 ตุลาคม พ.ศ. 2500) เป็นนักการเมืองชาวไนเจอร์ซึ่งดำรงตำแหน่งรัฐมนตรีกระทรวงการต่างประเทศของไนเจอร์ตั้งแต่ พ.ศ. 2564 หลังจากรัฐประหารในประเทศไนเจอร์ พ.ศ. 2566 มาซาอูดูได้ประกาศตัวเป็นรักษาการประธานาธิบดีไนเจอร์ หลังจากที่อดีตประธานาธิบดีมุฮัมมัด บาซูม ถูกก่อรัฐประหาร และถูกแทนที่โดยรัฐบาลทหาร 
เขาดำรงตำแหน่งรัฐมนตรีว่าการกระทรวงการคลังตั้งแต่เดือนตุลาคม พ.ศ. 2559 ถึงมกราคม พ.ศ. 2562 เป็นสมาชิกระดับแนวหน้าของพรรคสังคมนิยมและประชาธิปไตย (PNDS-Tarayya) เขาดำรงตำแหน่งรัฐมนตรีกระทรวงการสื่อสาร วัฒนธรรม เยาวชน และกีฬาตั้งแต่ พ.ศ. 2536 ถึง 2537 ประธานกลุ่มรัฐสภา PNDS ตั้งแต่ พ.ศ. 2542 ถึง 2547 ผู้อำนวยการคณะรัฐมนตรีของประธานาธิบดีตั้งแต่ พ.ศ. 2554 ถึง 2556 รัฐมนตรีว่าการกระทรวงมหาดไทยตั้งแต่ พ.ศ. 2556 ถึง 2559 และรัฐมนตรีว่าการกระทรวงกลาโหมใน พ.ศ. 2559
อุโมงค์เมอโนรา

อุโมงค์เมอโนรา หรือ อุโมงค์เมอรู-เมอโนรา เป็นอุโมงค์ทางด่วนที่มีความยาว 800 เมตรในรัฐเประ ประเทศมาเลเซีย บนทางด่วนเหนือ–ใต้ สายเหนือใกล้เจอลาปัง อุโมงค์นี้ลอดใต้ทิวเขาเกอเลอดัง
อุโมงค์นี้เปิดใช้งานอย่างเป็นทางการใน ค.ศ. 1986 แต่ละเส้นทางมีอุโมงค์สองแห่งข้างกัน อุโมงค์เป็นจุดที่เกิดอุบัติเหตุบ่อยครั้ง
สมุดปกขาว

สมุดปกขาว  คือรายงานหรือหนังสือแนะนำที่แจ้งให้ผู้อ่านทราบพอสังเขปเกี่ยวกับปัญหาที่ซับซ้อน และนำเสนอปรัชญาของหน่วยงานที่ออกเอกสาร มีขึ้นเพื่อช่วยให้ผู้อ่านเข้าใจปัญหา แก้ปัญหา หรือตัดสินใจ สมุดปกขาวเป็นเอกสารแรกที่นักวิจัยควรอ่านเพื่อทำความเข้าใจแนวคิดสำคัญมากขึ้น
นับแต่คริสต์ทศวรรษที่ 90 เป็นต้นมา เอกสารประเภทนี้ได้แพร่หลายในภาคธุรกิจ ปัจจุบันสมุดปกขาว แบบธุรกิจกับธุรกิจ (B2B) นั้นใกล้เคียงกับงานนำเสนอทางการตลาดมากขึ้น ซึ่งเป็นเนื้อหารูปแบบหนึ่งที่มีจุดประสงค์เพื่อโน้มน้าวใจลูกค้าและคู่ค้า และส่งเสริมผลิตภัณฑ์หรือมุมมองบางอย่าง
ชิซาโกะ ทากาชิมะ

ชิซาโกะ ทากาชิมะ (; โรมาจิ: "Takashima Chisako") เกิดเมื่อวันที่ 24 สิงหาคม พ.ศ. 2511 ที่กรุงโตเกียว ประเทศญี่ปุ่น เป็นนักไวโอลินหญิงชาวญี่ปุ่น, นักดนตรีหญิงชาวญี่ปุ่นและดาราหญิงชาวญี่ปุ่น
มารดายูเครน

มารดายูเครน  หรือชื่อเดิมก่อนปี 2023 คือ อนุสาวรีย์มาตุภูมิ  เป็นรูปปั้นอนุสาวรีย์สมัยโซเวียตในเคียฟ ประเทศยูเครน ส่วนหนึ่งของพิพิธภัณฑ์ประวัติศาสตร์ยูเครนในสงครามโลกครั้งที่สอง
ประติมากรรมเหล็กกล้ากันสนิมนี้มีความสูง ตั้งอยู่บนอาคารหลักของพิพิธภัณฑ์ ความสูงรวมทั้งโครงสร้างอยู่ที่ รวมฐาน และมีน้ำหนัก 560 ตัน ดาบในมือขวาของรูปปั่นนี้มีความยาว น้ำหนัก 9 ตัน ส่วนในมือซ้ายชูโล่ขนาด ซึ่งเดิมทีประดับตราค้อนเคียวของสหภาพโซเวียต ประติมากรรมนี้เป็นผลงานออกแบบของเยฟเกนี วูเชติช โดยได้รูปแบบมรจากจิตรกรชาวยูเครน นีนา ดานือเลโก (Nina Danyleiko)
 หลังวูเตวิชเสียชีวิตในปี 1974 โครงการนี้ได้ วาซิล บอรอได มาสานต่อ โดยมีนางแบบเป็นประติมากรชาวยูเครน ฮาลือนา กัลเชงโก (Halyna Kalchenko) ลูกสาวของนายกรัฐมนตรียูเครน นีกีฟอร์ คัลเชงโก
ในวันที่ 30 กรกฎาคม 2023 ได้เริ่มต้นมีความพยายามในการนำเอาตราประจำรัฐโซเวียตออก และแทนที่ด้วยตราประจำชาติของยูเครน ตรือซุบ
โถงที่ระลึกของพิพิธภัณฑ์ซึ่งตั้งอยู่เป็นฐานของอนุสรณ์นี้จัดแสดงป้ายหินอ่อนจารึกชื่อของทหารกว่า 11,600 ชื่อ และคนงานกว่า 200 ชื่อ ที่ทำงานในแนวหน้าของสงครามและได้รับแต่งตั้งยศวีรชนแห่งสหภาพโซเวียต กับวีรชนแห่งแรงงานสังคมนิยม บนยอดเขาเบื้องล่างมีจัดแสดงดอกไม้พื้นถิ่น ส่วนดาบของอนุสาวรีย์นั้นถูกตัดให้สั้นลงจากขนาดเดิมเพื่อไม่ให้มีความยาวมากไปกว่ากางเขนของอารามเปเชิร์สก์ลาวรา
แชร์บูร์

แชร์บูร์ (นอร์ม็อง:) เป็นอดีตเทศบาลและเมืองรองที่ตั้งอยู่ทางตอนเหนือสุดของคาบสมุทรกอต็องแต็ง ในจังหวัดม็องช์ทางตะวันตกเฉียงเหนือของประเทศฝรั่งเศส เทศบาลแชร์บูร์ถูกยุบรวมเข้ากับเทศบาลแชร์บูร็อกต์วีล  เมื่อวันที่ 28 กุมภาพันธ์ ค.ศ. 2000 และต่อมาถูกยุบรวมเข้ากับเทศบาลแชร์บูร็องกอต็องแต็ง  ที่ก่อตั้งขึ้นใหม่เมื่อวันที่ 1 มกราคม ค.ศ. 2016
แชร์บูร์มีอ่าวจอดเรือแชร์บูร์ ตั้งอยู่ระหว่างเทศบาลลาอาก  กับภูมิภาควาลเดอแซร์  และเป็นจุดยุทธศาสตร์ที่สำคัญในช่วงหลายศตวรรษที่ผ่านมาโดยเป็นกรณีพิพาทระหว่างอังกฤษกับฝรั่งเศส แชร์บูร์กลายเป็นท่าเรือทางทหารชั้นนำภายใต้การนำของจักรพรรดินโปเลียนที่ 1 และเป็นที่ตั้งคลังแสงของกองทัพเรือฝรั่งเศส แชร์บูร์เป็นจุดแวะสำหรับเรือเดินสมุทรข้ามมหาสมุทรแอตแลนติกในช่วงครึ่งแรกของคริสต์ศตวรรษที่ 20 ต่อมาได้เป็นเป้าหมายหลักของกองทัพสหรัฐในการยกพลขึ้นบกที่นอร์ม็องดีใน ค.ศ. 1944
นอกจากจะใช้เป็นท่าเรือทางการทหาร ท่าเรือประมง และท่าเรือยอตแล้ว ที่นี่ยังเป็นท่าเรือข้ามช่องแคบอังกฤษ โดยมีปลายทางไปยังท่าเรือพูลและพอร์ตสมัทของอังกฤษ, ท่าเรือรอสส์แลร์และดับลินของไอร์แลนด์ และเซนต์เฮลิเยอร์ในเจอร์ซีย์
ประธานาธิบดีคีร์กีซสถาน

ประธานาธิบดีคีร์กีซสถาน หรือเรียกอย่างเป็นทางการว่า ประธานาธิบดีแห่งสาธารณรัฐคีร์กีซ  เป็นประมุขแห่งรัฐและหัวหน้ารัฐบาลของประเทศคีร์กีซสถาน มีอำนาจสั่งการฝ่ายบริหารของรัฐบาลแห่งชาติ เป็นผู้บัญชาการทหารสูงสุดของกองทัพคีร์กีซ และยังเป็นหัวหน้าสภาความมั่นคงแห่งชาติด้วย
ตามรัฐธรรมนูญ ประธานาธิบดี "เป็นสัญลักษณ์ของเอกภาพระหว่างประชาชนกับอำนาจรัฐ และเป็นผู้ค้ำประกันรัฐธรรมนูญของสาธารณรัฐคีร์กีซ ของปัจเจกบุคคลและพลเมือง"
ตำแหน่งประธานาธิบดีก่อตั้งขึ้นในปี 2533 แทนที่ตำแหน่งประธานสภาสูงสุดของสหภาพโซเวียตที่มีอยู่ในรูปแบบต่าง ๆ ตั้งแต่ปี 2479 ในขณะที่คีร์กีซสถานยังเป็นสาธารณรัฐสังคมนิยมโซเวียตคีร์กีซ
ผู้ดำรงตำแหน่งที่มาจากเลือกตั้งเป็นคนแรกคืออัสการ์ อากายิฟ ซึ่งดำรงตำแหน่งตั้งแต่เดือนตุลาคม พ.ศ. 2533 จนถึง 24 มีนาคม พ.ศ. 2548 ในเดือนกรกฎาคม พ.ศ. 2548 กูร์มันเบก บากียิฟ ก็ได้รับเลือกให้ดำรงตำแหน่งต่อมา และได้รับเลือกอีกครั้งในปี 2552 แต่การจลาจลครั้งใหญ่ในเดือนเมษายน 2553 ทำให้เขาต้องลาออกและหนีออกจากประเทศ ในเดือนเมษายน 2553 โรซา โอตุนบาเยวา ได้รับเลือกให้ดำรงตำแหน่งเป็นหัวหน้ารัฐบาลชั่วคราว เธอเข้ารับตำแหน่งอย่างเป็นทางการเมื่อวันที่ 3 กรกฎาคม พ.ศ. 2553 โดยดำรงตำแหน่งประธานาธิบดีในวาระที่จำกัดจนกว่าจะมีการจัดการเลือกตั้ง อัลมัซเบก อาตัมบายิฟ ได้รับเลือกในการเลือกตั้งประธานาธิบดีคีร์กีซสถานในปี 2554 และดำรงตำแหน่งต่อจากโอตุนบาเยวาในวันที่ 1 ธันวาคมของปีนั้น
เมื่อวันที่ 16 ตุลาคม พ.ศ. 2560 โซโรนบัย เจนเบกัฟ อดีตนายกรัฐมนตรี ได้รับเลือกให้เป็นประธานาธิบดีของประเทศ เขาเข้ารับตำแหน่งเมื่อวันที่ 24 พฤศจิกายน พ.ศ. 2560 ต่อมาในวันที่ 15 ตุลาคม พ.ศ. 2563 เจนเบกัฟลาออกหลังจากเหตุการณ์ความไม่สงบเกี่ยวกับการเลือกตั้งรัฐสภาเมื่อวันที่ 4 ตุลาคม ทำให้นายกรัฐมนตรีซาดือร์ จาปารัฟ รักษาการในตำแหน่งประธานาธิบดีก่อนที่รัฐสภาจะรับรองให้เขาเป็นประธานาธิบดีในวันที่ 16 ตุลาคม
ซาดือร์ จาปารัฟ เป็นประธานาธิบดีคนที่ 6 และคนปัจจุบันของคีร์กีซสถาน ดำรงตำแหน่งตั้งแต่วันที่ 28 มกราคม พ.ศ. 2564
เงียมเตียง

เงียมเตียง หรือ เงียเตียง มีชื่อในภาษาจีนกลางว่า หมางหยาฉาง  เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพลชนเผ่าลำมัน (南蠻 "หนานหมาน") ใต้การบังคับบัญชาของเบ้งเฮ็กผู้เป็นมันอ๋อง (蠻王 "หมานหวาง") หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
เงียมเตียงเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
เงียมเตียงปรากฏเป็นตัวละครในนวนิยาย"สามก๊ก"ตอนที่ 87 และ 88 เป็นขุนพลใต้บังคับบัญชาของเบ้งเฮ็ก ใช้ง้าวเป็นอาวุธและขี่ม้าสีเหลือง
ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง และทำศึกกับเบ้งเฮ็กเป็นครั้งแรก เงียมเตียงเข้ารบกับอองเป๋งขุนพลจ๊กก๊ก หลังจากรบได้ไม่กี่เพลงอองเป๋งก็ล่าถอย เบ้งเฮ็กนำทหารไล่ตามจึงต้องกลถูกซุ่มโจมตีโดยเตียวหงี เตียวเอ๊ก และเตียวจูล่ง เบ้งเฮ็กจึงถูกจับตัว จูกัดเหลียงให้ปล่อยตัวเบ้งเฮ็กไปเป็นครั้งแรก
ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 "เจี่ยชานยฺวี่") เบ้งเฮ็กจึงสั่งให้เงียมเตียงนำทหาร 3,000 นายไปรบกับม้าต้าย เงียมเตียงรบกับม้าต้ายได้เพลงเดียวก็ถูกม้าต้ายฟันตกม้าตาย
อาณดา ประกอบกิจ

อาณดา ประกอบกิจ (เกิด 22 กุมภาพันธ์ พ.ศ. 2539) ชื่อเล่น หญิง เป็นนักแสดงและนางแบบชาวไทย อดีตสังกัดช่อง 3 เอชดี เป็นที่รู้จักจากละครเรื่อง "อ้ายข่อยฮักเจ้า" (2565) และซีรีส์เรื่อง "ใจซ่อนรัก" (2567) ปัจจุบันเป็นนักแสดงอิสระ
ประวัติ.
อาณดา ประกอบกิจ เกิดวันที่ 22 กุมภาพันธ์ พ.ศ. 2539 จังหวัดเชียงใหม่ สำเร็จการศึกษาระดับปริญญาตรี คณะสถาปัตยกรรมศาสตร์ มหาวิทยาลัยเทคโนโลยีราชมงคลล้านนา จังหวัดเชียงใหม่
จุดเริ่มต้นในวงการบันเทิงเริ่มจากการเป็นนางแบบช่วงเรียนอยู่ที่เชียงใหม่ และได้รับการสนับสนุนให้เข้าสู่วงการนางงาม รวมถึงเคยไปแคสโฆษณาและได้งานมา ต่อมาได้ไปฝึกงานที่กรุงเทพมหานคร ทำให้มีเวลาลุยงานในวงการบันเทิงมากขึ้น โดยมีผลงานละครเรื่องแรกคือเรื่อง ยมทูตกับภูตสาว ในบท "ปิงปอง"
อาเทอร์ รอสตรอน

เซอร์ อาเทอร์ เฮนรี รอสตรอน KBE, RD, RNR (14 พฤษภาคม ค.ศ. 1869 – 4 พฤศจิกายน ค.ศ. 1940) เป็นกะลาสีเรือพาณิชย์ชาวบริติชและเจ้าหน้าที่เดินเรือของสายการเดินเรือคูนาร์ด (Cunard Line) เขาเป็นที่รู้จักกันดีในฐานะกัปตันของเรืออาร์เอ็มเอส คาร์เพเทีย (RMS "Carpathia") เรือที่ไปช่วยเหลือผู้รอดชีวิตจากอาร์เอ็มเอส ไททานิก (RMS "Titanic") ที่กำลังอับปางเมื่อ ค.ศ. 1912
รอสตรอนได้รับคำชมมากมายจากความพยายามอันแรงกล้าของเขาในการไปช่วยเหลือไททานิกก่อนที่จะอับปาง ตลอดจนการเตรียมการและปฏิบัติการช่วยเหลือผู้รอดชีวิตอย่างมีประสิทธิภาพ เขาได้รับรางวัลเหรียญทองรัฐสภาจากรัฐสภาสหรัฐ และเครื่องราชอิสริยาภรณ์จักรวรรดิบริติชชั้นทุติยาภรณ์ (KBE) เขาก้าวขึ้นเป็นพลเรือจัตวาแห่งกองเรือของคูนาร์ดและเกษียณอายุใน ค.ศ. 1931
เสียชีวิต.
ตอนที่เขาป่วย รอสตรอนกับภรรยาเดินทางเยี่ยมมาร์กาเรต ลูกสาว ที่คาน เขาติดโรคปอดอักเสบและเสียชีวิตในโรงพยาบาลคอทเทจ ชิพเพนแฮม ในวันที่ 4 พฤศจิกายน ค.ศ. 1940 อายุ 71 ปี พิธีศพของเขาจัดขึ้นที่โบสถ์เวสต์เอนด์แพริช เซาแทมป์ตัน ในวันพฤหัสบดีที่ 7 พฤศจิกายน ค.ศ. 1940 เหลือเพียงภรรยา เอเธล มินนี และลูก 4 คน เอเธลเสียชีวิตในวันที่ 7 กรกฎาคม ค.ศ. 1943 ด้วยอายุ 69 ปี และฝังข้างเขาในสุสานโบสถ์เวสต์เอนด์
ยูฟ่ายูโรปาคอนเฟอเรนซ์ลีก ฤดูกาล 2023–24

ยูฟ่ายูโรปาคอนเฟอเรนซ์ลีก ฤดูกาล 2023–24 เป็นฤดูกาลที่ 3 ของ ยูฟ่ายูโรปาคอนเฟอเรนซ์ลีก, เป็นการแข่งขันฟุตบอลสโมสรยุโรปถ้วยที่สาม จัดขึ้นโดยยูฟ่า.
รอบชิงชนะเลิศ จะลงเล่นที่ สนามกีฬาอาเกีย โซเฟีย ใน เอเธนส์, ประเทศกรีซ. ผู้ชนะเลิศของยูฟ่ายูโรปาคอนเฟอเรนซ์ลีก ฤดูกาล 2023–24 จะได้สิทธิ์โดยอัตโนมัติสำหรับ ยูฟ่ายูโรปาลีก ฤดูกาล 2024–25 รอบแบ่งกลุ่ม, เว้นแต่พวกเขาจะมีการจัดการสำหรับ ยูฟ่าแชมเปียนส์ลีก ฤดูกาล 2024–25 ผ่านผลงานในลีกของพวกเขา.
ครั้งนี้จะเป็นฤดูกาลสุดท้ายกับรูปแบบปัจจุบัน 32 ทีมที่เข้าร่วมที่รอบแบ่งกลุ่ม, หลังจากที่ยูฟ่าประกาศว่าจะนำแบรนด์และรูปแบบใหม่มาใช้สำหรับ ด้านล่างนี้ ครั้งต่อไป. เนื่องจากการเปลี่ยนแปลงรูปแบบ, ไม่มีสโมสรใดจะสามารถโอนย้ายไปยังยูฟ่ายูโรปาคอนเฟอเรนซ์ลีกภายใต้รูปแบบสวิสได้, และผู้ชนะของครั้งนี้เป็นต้นไปก็จะไม่สามารถป้องกันตำแหน่งได้.
ในฐานะแชมป์เก่า, เวสต์แฮมยูไนเต็ด ได้สิทธิ์สำหรับ ยูฟ่ายูโรปาลีก ฤดูกาล 2023–24.
การคัดเลือกสโมสร.
178 สโมสรจากอย่างน้อย 54 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่ายูโรปาคอนเฟอเรนซ์ลีก ฤดูกาล 2023–24. โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
การจัดอันดับตามสมาคมฟุตบอล.
สำหรับการแข่งขัน ยูฟ่ายูโรปาคอนเฟอเรนซ์ลีก ฤดูกาล 2023–24, จะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2565 (ค.ศ. 2022) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2017–18 ถึง 2021–22.
นอกจากการจัดสรรตามค่าสัมประสิทธิ์ของประเทศแล้ว, สมาคมของประเทศนั้นจะได้มีทีมเพิ่มเติมที่จะเข้าร่วมในยูโรปาคอนเฟอเรนซ์ลีก, ดังนี้:
ทีม.
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
"CC: 2023 ค่าสัมประสิทธิ์สโมสรยูฟ่า."
หนึ่งทีมจะไม่ได้เล่นในดิวิชันสูงสุดเนชันแนลที่จะส่งผลต่อการแข่งขัน: วาดุซ (เทียร์ที่ 2).
หมายเหตุ
ตารางและกำหนดการแข่งขัน.
ตารางของการแข่งขันเป็นไปดังนี้. แต่ละนัดจะมีลงแข่งขันสำหรับทุกวันพฤหัสบดีนอกเหนือจากรอบชิงชนะเลิศ, ซึ่งจะมีขึ้นในวันพุธ, แม้ว่าจะมีขึ้นเป็นพิเศษในวันอังคารหรือวันพุธเนื่องจากตารางการแข่งขันที่ขัดแย้งกัน.
สถิติ.
สถิติรวมตั้งแต่รอบคัดเลือก และ รอบเพลย์ออฟ.
เกาะค้างคาว (จังหวัดชลบุรี)

เกาะค้างคาว เป็นเกาะที่ตั้งอยู่ทางทิศใต้ของเกาะสีชัง เป็นหนึ่งในแปดเกาะของหมู่เกาะสีชัง ในตำบลท่าเทววงษ์ อำเภอเกาะสีชัง จังหวัดชลบุรี มีเนื้อที่ราว 500–600 ไร่
เกาะมีหาดทรายอยู่ 3 หาด ด้านหน้าเกาะมีหาดทรายยาวประมาณ 300 เมตร และเป็นบ้านพักติดหาดสำหรับนักท่องเที่ยว ส่วนหาดด้านทิศตะวันตกของเกาะเป็นหาดเล็ก ๆ ไม่มีที่พัก บริเวณเกาะเป็นแหล่งของปะการังน้ำตื้น จากการศึกษาเมื่อ พ.ศ. 2546 พบว่าเกาะค้างคาวมีความหลากชนิดของปะการัง 85 ชนิด และ "Millepora" 1 ชนิด โดยมีปะการังโขดหรือปะการังก้อนชนิด "Porites lutea" เป็นชนิดเด่น
เดิมมีชื่อว่า เกาะท้ายค้างคาว เพราะบนเกาะมีค้างคาวแม่ไก่แวะเวียนกินผลไม้สุกตามฤดูกาล ต่อมาทางการได้เปลี่ยนชื่อมาเป็น "เกาะค้างคาว" เพื่อให้ง่ายแก่การเรียก ในอดีตเป็นเกาะที่ไม่มีคนอยู่อาศัย มีเพียงดงตะบองเพชรตามริมหาดและต้นไม้ที่ขึ้นเองตามธรรมธาติบริเวณหาดหิน หาดทรายมีชาวประมงเดินเรือผ่านมาแวะพักแรมบ้าง ต่อมามีการเลี้ยงแพะ และสร้างบ้านพักขึ้นมาเพียงไม่มีกี่หลัง ภายหลังมีการปลูกสร้างบ้านพัก
มายบูเกนวิลล์

มายบูเกนวิลล์  เป็นเพลงประจำเขตปกครองตนเองบูเกนวิลล์ในประเทศปาปัวนิวกินี โดยนำมาใช้อย่างเป็นทางการใน ค.ศ. 2018 เพลงนี้ร้องในทำนองของ "เดอะซองออฟออสเตรเลีย" ที่ประพันธ์โดย Carl Linger
God bless our lovely homeland
From mountain peaks to golden sands
Land of the brave and land of the free
The brave and the free
Enfold her children in your hands
Beneath the Southern Cross we stand
One mighty Christian family
ประสานเสียง:
Oh Bougainville,
My Bougainville,
Bless Bougainville.
The smile of God upon her face
The pride and joy of all the race
She wears beneath her purple sheen
Her mantle of green
Today we pledge our love and life
We'll stand by you in every strife
Our own dear home, our motherland
ประสานเสียง
สโมสรฟุตบอลอยุธยา ยูไนเต็ด ในฤดูกาล 2566–2567

ฤดูกาล 2566–2567 เป็นฤดูกาลที่ 8 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยสโมสรจบด้วยอันดับ 10 ในไทยลีก 2 ฤดูกาล 2565–66 
ฤดูกาลนี้สโมสรได้ร่วมมือกับทรูแบงค็อก ยูไนเต็ดซึ่งอยู่ในระดับไทยลีกในการทำทีมเพื่อลงแข่งในไทยลีก 2 โดยสโมสรอยุธยา ยูไนเต็ด มีการยืมตัวผู้เล่นระดับเยาวชนของทรูแบงค็อก ยูไนเต็ด จำนวนหลายราย รวมทั้งได้แดนนี อินวินซิบิเลผู้ฝึกสอนระดับเยาวชนของทรูแบงค็อกฯ มาเป็นหัวหน้าผู้ฝึกสอนในฤดูกาลนี้ โดยอินวินซิบิเลเป็นอดีตกองหน้าชาวออสเตรเลีย ที่เคยเล่นให้กับสวินดันทาวน์และคิลมาร์น็อค
การแข่งขันในไทยลีก 2 สโมสรจบฤดูกาลด้วยอันดับที่ 6 สามารถผ่านเข้าไปแข่งขันในรอบเพลย์ออฟเพื่อเลื่อนชั้นขึ้นไปสู่ไทยลีก เป็นครั้งแรก
"ข้อมูล ณ วันที่ 12 พฤษภาคม พ.ศ. 2567"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 27 เมษายน 2567"
เกาะขามใหญ่

เกาะขามใหญ่ เป็นเกาะซึ่งตั้งอยู่ในตำบลท่าเทววงษ์ อำเภอเกาะสีชัง จังหวัดชลบุรี อยู่ห่างจากเกาะสีชังประมาณ 1.4 กิโลเมตร ทางทิศตะวันออก เป็นหนึ่งในแปดเกาะของหมู่เกาะสีชัง
จากข้อมูลเมื่อ พ.ศ. 2557 มีชาวบ้านอาศัยอยู่ราว 50 ครัวเรือน มีอาชีพหลักทำการประมง รวมถึงแปรรูปสัตว์ทะเลมาเป็นสินค้าโอท็อป เช่น ปลาหมึกแห้ง ปลาหมึกแดดเดียว ปลาเค็ม รอบของเกาะมีทรัพยากรธรรมชาติที่ค่อนข้างสมบูรณ์ โดยเฉพาะหอยนมสาวเป็นสัตว์อนุรักษ์ และปลิงทะเล มีทั้งปลิงดำ ปลิงขาว ปูหิน เป็นแหล่งดำน้ำและตกปลาที่มีปลาขนาดใหญ่ บนเกาะมีบริการที่พักรับรองนักท่องเที่ยวแบบเรือนแรม ศาสนสถานบนเกาะมีศาลเจ้าพ่อกวนอูและศาลเจ้าแม่ทับทิม
เกาะขามใหญ่มีประเพณีสงกรานต์อุ้มสาวลงน้ำซึ่งเป็นประเพณีที่มีมาตั้งแต่สมัยพระบาทสมเด็จพระจุลจอมเกล้าเจ้าอยู่หัว โดยจะจัดขึ้นในวันที่ 18 เมษายนของทุก ๆ ปี
สมเด็จ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
สมเด็จ (UNGEGN: , ALA-LC: ออกเสียง "ซ็อมดัจ") เป็นนามยศซึ่งพระมหากษัตริย์แห่งกัมพูชาพระราชทานแก่บุคคลที่ถือว่ามีคุณูปการต่อประเทศชาติ โดยมากผู้ที่ได้รับพระราชทานยศนี้มีราชทินนามต่อท้ายเพื่อแสดงคุณสมบัติหรือตำแหน่งหน้าที่เฉพาะบุคตล เช่น บรรดาศักดิ์อย่างเต็มของฮุน เซน นายกรัฐมนตรีกัมพูชา คือ "สมเด็จอัครมหาเสนาบดี เดโช ฮุน เซน" สมาชิกในพระราชวงศ์บางพระองค์และพระสงฆ์ทรงสมณศักดิ์บางรูป ก็มีสิทธิที่จะได้รับพระราชทานสถาปนาอิสริยยศและสมณศักดิ์ชั้น "สมเด็จ" เช่นกัน ในเดือนกรกฎาคม ค.ศ. 2016 ทางรัฐบาลมีคำสั่งให้สื่อออกนามของผู้นำในรัฐบาลด้วยราชทินนามและบรรดาศักดิ์อย่างครบถ้วน
ในรัชสมัยแรกของพระบาทสมเด็จพระนโรดม สีหนุ (1941–1955) บรรดาศักดิ์ชั้นดังกล่าวนี้เป็นสิ่งที่ไม่ค่อยได้พบเห็นในหมู่สามัญชน โดยมีนักการเมืองเพียงแค่ 4 คนที่ได้รับยศนี้ ได้แก่ แปน นุต, ญึก เตียวฬง, ซอน ซาน และเจา เซน กอกซัล ชุม ทั้งหมดดำรงตำแหน่งนายกรัฐมนตรี
คำว่า สมเด็จ โดยศัพท์แปลว่า เจ้า การพระราชทานยศสมเด็จนี้จึงถึงเสมือนว่าเป็นการตั้งให้เป็นเจ้าสำหรับสามัญชนหรือขุนนาง ถือเป็นยศขุนนางชั้นสูงสุด เทียบเท่าบรรดาศักดิ์ชั้นสมเด็จเจ้าพระยาในระบบบรรดาศักดิ์ของไทยในอดีต หากพระราชทานแก่พระบรมวงศานุวงศ์ ย่อมนับว่าเป็นการยกย่องเพิ่มพูนพระอิสริยยศในพระราชวงศ์ให้สูงยิ่งขึ้น ซึ่งยังมีการแบ่งระดับความสำคัญออกไปอีกหลายระดับ และหากพระราชทานแก่พระสงฆ์ทรงสมณศักดิ์ในพระพุทธศาสนา พระสงฆ์เหล่านั้นจะมีฐานะเป็นสมเด็จพระราชาคณะ ทำหน้าที่บริหารกิจการคณะสงฆ์ของประเทศ ซึ่งฆราวาสพึงปฏิบัติต่อพระสงฆ์เหล่านั้นเสมือนเจ้านาย
โคฟ

โคฟ  หรือเป็นที่รู้จักระหว่างปี ค.ศ. 1849–1920 ในชื่อ ควีนส์ทาวน์ (Queenstown) เป็นเมืองท่าบนชายฝั่งทางใต้ของเทศมณฑลคอร์ก ประเทศไอร์แลนด์ มีประชากรประมาณ 13,000 คน และเป็นที่ตั้งของท่าเรือสำราญเพียงแห่งเดียวในไอร์แลนด์ การท่องเที่ยวในพื้นที่อาศัยมรดกทางทะเลและการย้ายถิ่นฐานของเมือง
LK-99

LK-99 (จาก ลี-คิม-1999) เป็นโลหะสีเทาดำที่ดัดแปลงมาจากตะกั่วและอะพาไทต์มีลักษณะพิเศษเป็นตัวนำไฟฟ้าในสภาพนำยวดยิ่งที่อุณหภูมิห้อง8 โดยมีโครงสร้างโมเลกุลในลักษณะหกเหลี่ยม โดยวัสดุนี้คิดค้นในห้องวิจัยของนักวิจัยชาวเกาหลี ซุกแบ ลี  และ จี-ฮุน คิม จากมหาวิทยาลัยเกาหลี โดยทีมวิจัยได้กล่าวถึงความพิเศษของวัสดุนี้ว่าสามารถนำไฟฟ้าอย่างยิ่งยวดที่อุณหภูมิห้อง และที่อุณหภูมิต่ำกว่า 1
แม้กระนั้น ข้อมูลเมื่อ ค.ศ. 2023 (2023)[ [update]] วัสดุนี้ยังไม่ได้รับการยืนยันว่าสามารถนำไฟฟ้าอย่างยิ่งยวดได้จริง โดยมีนักวิจัยหลายคนทั่วโลกได้ทำการทดลองซ้ำแต่ไม่สามารถผลิตวัสดุชนิดนี้ออกมาได้ และยิ่งไปกว่านั้นผลงานวิจัยที่ตีพิมพ์เกิดจากสำนักพิมพ์อิสระที่ไม่ได้มีผู้เชี่ยวชาญตรวจทาน
เหตุดอกไม้ไฟระเบิดที่สุไหงโก-ลก พ.ศ. 2566

เหตุดอกไม้ไฟระเบิดที่สุไหงโก-ลก เป็นเหตุดอกไม้ไฟระเบิดขึ้นที่โกดังเมื่อวันที่ 29 กรกฎาคม พ.ศ. 2566 ในบ้านมูโนะ ตำบลมูโนะ อำเภอสุไหงโก-ลก จังหวัดนราธิวาส มีผู้เสียชีวิตอย่างน้อย 12 ราย และบาดเจ็บอย่างน้อย 118 ราย และทำลายอาคารบ้านเรือนในพื้นที่โดยรอบอย่างน้อย 200 หลังคาเรือน อย่างไรก็ตามจุดศูนย์กลางของการเกิดระเบิดครั้งนี้คือเกิดขึ้นในตลาดมูโนะ
ไอส์ไบน์

ไอส์ไบน์ ("กระดูกน้ำแข็ง, ขาน้ำแข็ง") เป็นอาหารเยอรมันอย่างหนึ่ง ได้จากการนำข้อขาหมูไปบ่มเกลือหรือแช่น้ำเกลือ จากนั้นนำไปต้มกับผัก เครื่องเทศ และสมุนไพร แล้วเคี่ยวต่อโดยใช้ไฟอ่อนไปเรื่อย ๆ ก่อนยกมาเสิร์ฟ ชื่ออาหารชนิดนี้มีที่มาจากการนำกระดูกขาหมูมาประกอบเป็นรองเท้าสเกตน้ำแข็งในสมัยโบราณ ในภาคใต้ของเยอรมนี อาหารชนิดนี้เป็นที่รู้จักกันในชื่อ "ชไวนส์ฮัคเซอ"  แต่มีวิธีทำต่างออกไปโดยนำข้อขาหมูไปอบจนหนังกรอบแทนที่จะเคี่ยวจนเนื้อนุ่ม อาหารที่คล้ายกันในโปแลนด์เรียกว่า "กอลองกา" ("หน้าแข้งน้อย") และในสวีเดนเรียกว่า "เฟล็สก์เล็กเมียรูตมูส" ("ขาหมูกับผักหัวบด")
ในเยอรมนีมีการจำหน่ายไอส์ไบน์แบบปรุงสำเร็จห่อบรรจุภัณฑ์พลาสติก (โดยบ่มเกลือและบางครั้งก็รมควันมาแล้ว) สำหรับนำไปอบในเตาอบหรืออุ่นในเตาไมโครเวฟก่อนกิน เครื่องเคียงที่กินกับไอส์ไบน์ยังมีความแตกต่างกันไปตามภูมิภาค เช่น ในเบอร์ลินนิยมเสิร์ฟกับถั่วลันเตาบด ในแฟรงโคเนียโดยทั่วไปนิยมเสิร์ฟกับมันฝรั่งบดหรือเซาเออร์เคราท์ ส่วนในออสเตรียนิยมเสิร์ฟกับฮอร์สแรดิชและมัสตาร์ดแทน
ระย้า

ระย้า เป็นภาพยนตร์ไทยแนวโลดโผน ระทึกขวัญ อาชญากรรม ที่สร้างและจัดจำหน่ายโดยไฟว์สตาร์โปรดักชั่น โดยสร้างจากนวนิยายของสด กูรมะโรหิต กำกับการแสดงโดยเพิ่มพล เชยอรุณ ออกฉายครั้งแรกเมื่อวันที่ 5 กันยายน 2524 นำแสดงโดย ฉัตรชัย เปล่งพานิช, วิไลลักษณ์ ดวงมีเดช, นิรุตติ์ ศิริจรรยา, เนาวรัตน์ ยุกตะนันท์, ล้อต๊อก, ประจวบ ฤกษ์ยามดี, ภูมิ พัฒนายุทธ, สุเชาว์ พงษ์วิไล, ภิญโญ ปานนุ้ย และไกรลาศ เกรียงไกร
ต่อมาในปี 2541 ฉลอง ภักดีวิจิตร ได้นำเรื่องระย้ากลับมาสร้างใหม่ในรูปแบบละครโทรทัศน์ออกอากาศทางช่อง 7 บทละครโทรทัศน์โดยทรนง ศรีเชื้อ ออกอากาศตอนแรกเมื่อวันที่ 13 มีนาคม 2541 นำแสดงโดย พีท ทองเจือ และกัญญารัตน์ จิรรัชชกิจ
เนื้อเรื่อง.
เรื่องราวความแค้นของ ระย้า (ฉัตรชัย เปล่งพานิช) หนุ่มชาวบ้านซึ่งอาศัยอยู่ที่บ้านของ สร้อย (วิไลลักษณ์ ดวงมีเดช) เพื่อนในวัยเด็ก ที่มีต่อ ขุนรอน (ประจวบ ฤกษ์ยามดี) เศรษฐีหน้าเลือดที่สั่งฆ่าพ่อของเขาเมื่อในวัยเด็กซึ่งมีลูกสาวคนเดียวคือ สุนีย์ (เนาวรัตน์ ยุกตะนันท์) ซึ่งเป็นภรรยาของ ระยับ (นิรุตติ์ ศิริจรรยา) พี่ชายของระย้า ทำให้เขาลุกขึ้นสู้ขัดขวาง ขุนรอน และ ผู้การทานิมูระ (ล้อต๊อก) แห่งกองทัพจักรวรรดิญี่ปุ่นทุกวิถีทาง โดยร่วมมือกับ หมวดโรมรัน (ภูมิ พัฒนายุทธ) นายตำรวจหนุ่ม, เกรียงไกร (สุเชาว์ พงษ์วิไล) หนุ่มนักเรียนนอกที่เป็นเสรีไทย, ทิม (ภิญโญ ปานนุ้ย) และ แก่น (ไกรลาศ เกรียงไกร) สองเพื่อนสนิทของระย้า โดยในเวลาต่อมา สร้อยก็ได้เข้าร่วมงานกับระย้าและพวก 
ก่อนที่ระย้าและโรมรันจะพลาดท่าถูกทหารญี่ปุ่นจับตัวโดยระย้าถูกทรมานให้บอกที่ซ่อนของเกรียงไกรส่วนโรมรันถูกทานิมูระเกลี้ยกล่อมให้เปลี่ยนใจมาช่วยญี่ปุ่น ทำให้เกรียงไกร สร้อย ทิม แก่น และกองกำลังต้องบุกมาชิงตัว ระย้าและโรมรัน ระหว่างถูกนำตัวเข้ากรุงเทพฯ แต่ก่อนที่จะเกิดการต่อสู้ทานิมูระก็ได้รับจดหมายว่าญี่ปุ่นเป็นฝ่ายแพ้สงครามทำให้ระย้าและโรมรันได้รับการปล่อยตัว 
ต่อมา ระยับกับสุนีย์ได้ร่วมกันทำการค้ากับฝรั่งและนักการเมือง ส่วนระย้ากับโรมรันยังคงทำทุกวิถีทางเพื่อจับตัวขุนรอน ทำให้ขุนรอนต้องเข้ากรุงเทพฯ ไปหา เดช (ชาย มีคุณสุต) ซึ่งเป็นผู้ใหญ่ในบ้านเมืองเพื่อให้ย้ายโรมรันออกจากพื้นที่แลกเปลี่ยนกับการคุ้มครองการขายข้าวของเพื่อนของเดชจากเขาทะโมนไปขายที่สิงคโปร์ได้อย่างปลอดภัย ส่วน กล่ำ มือขวาของขุนรอนได้รับคำสั่งให้จัดการเก็บระย้าแต่เป็น แจ่ม พ่อของสร้อยที่รับเคราะห์โดนยิงตายแทนทำให้สร้อยโดนจับตัวไปเป็นเหยื่อล่อระย้า ซึ่งกล่ำหมายจะปล้ำสร้อยทำเมียแต่ระย้าได้เข้ามาช่วยไว้ทัน และสร้อยได้ยิงกล่ำตายแก้แค้นให้พ่อและพ่อของระย้า และขุนรอนได้ขึ้นไปเอาเรื่องโรมรันถึงบนโรงพักพร้อมกับบอกเรื่องที่โรมรันโดนย้ายออกจากเขาทะโมนทำให้โรมรันตัดสินใจลาออกโดยมีคนของขุนรอนมาทำหน้าที่แทน
ระย้า ทิม สร้อย และแก่น จึงบุกเข้าไปในบ้านของขุนรอนในช่วงกลางดึกตอนฝนตก โดยระย้าบุกขึ้นไปบังคับคนในบ้านให้พาไปยังห้องของขุนรอนที่กำลังมีความสุขกับเด็กในบ้านพร้อมกับจับตัวขุนรอนเป็นตัวประกันเพื่อพาไปไหว้หลุมศพของ วิกรมกับจำรัส สองเสรีไทยที่กระโดดร่มลงมาแล้วถูกกล่ำฆ่าตายตามคำสั่งของขุนรอน แต่ก็เกิดการต่อสู้จนรถเสียหลักไปต่อไม่ได้ ระย้าจึงลากขุนรอนเข้าป่าไปและบังคับให้ขุนรอนขุดหลุมฝังตัวเองแต่เกิดการต่อสู้ระหว่างระย้ากับขุนรอนจนปืนลั่นถูกขุนรอนตาย
วอลเลย์บอลหญิง ซี วี.ลีก 2023

วอลเลย์บอลหญิง ซี วี.ลีก 2023  เป็นการแข่งขันในประเภทหญิงครั้งที่ 3 ของวอลเลย์บอล ซี วี.ลีก ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC)
สนามที่ 1 จัดขึ้นที่หวิญฟุก ประเทศเวียดนาม ระหว่างวันที่ 4 – 6 สิงหาคม ส่วนสนามที่ 2 จัดขึ้นที่เชียงใหม่ ประเทศไทย ระหว่างวันที่ 11 – 13 สิงหาคม
สตรองโฮลด์ (วิดีโอเกม พ.ศ. 2536)

สตรองโฮลด์  เป็นเกมคอมพิวเตอร์สร้างเมืองวางแผนเวลาจริงของ"ดันเจียนส์แอนด์ดรากอนส์" ที่เผยแพร่โดยสทราทีจิกซิมูเลชันส์, อิงก์. และพัฒนาโดยสตอร์มฟรอนต์สตูดิโอส์ใน ค.ศ. 1993
รูปแบบการเล่น.
ผู้เล่นสร้างสมดุลของทรัพยากรเพื่อสร้างเมืองที่มีละแวกใกล้เคียงที่มีเอกลักษณ์ ซึ่งแต่ละแห่งมีสถาปัตยกรรมที่เป็นเอกลักษณ์ของตนเอง โดยสามารถเรียกผู้อยู่อาศัยและช่างฝีมือในแต่ละละแวกมาปกป้องส่วนใดส่วนหนึ่งของเมืองที่ถูกโจมตี ผู้เล่นสามารถเลือกผู้นำในละแวกใกล้เคียงได้หลากหลาย รวมถึงผู้วิเศษ, นักบวช, โจร, นักรบ, เอลฟ์ (ผสมระหว่างนักรบและผู้วิเศษ), คนแคระ (นักรบร่างกำยำซึ่งเป็นนักขุดเหมืองที่ยอดเยี่ยมเช่นกัน) และฮาล์ฟลิง (ชาวนาผู้เยี่ยมยอดพร้อมความสามารถในการโจรกรรม) ตัวอย่างเช่น ผู้เล่นสามารถใช้เอลฟ์ที่กำเนิดมาเพื่อสร้างสิ่งก่อสร้างในโครงเรื่อง หรือผู้เล่นสามารถมุ่งความสนใจไปที่เอลฟ์ในการฝึกเพื่อสร้างเลเวลของตัวละคร, รวบรวมกองทัพ ตลอดจนเดินทัพโดยทางบกและกำจัดมอนสเตอร์ที่อยู่ใกล้เคียง หรือผู้เล่นสามารถมุ่งเน้นไปที่การพัฒนาเมืองทั้งหมดและชนะเกมด้วยวิธีนั้นแทน ส่วนบรรดาแผนที่ได้รับการสร้างขึ้นจากไทล์สีไวร์เฟรมรูปสามเหลี่ยม สีของไทล์แต่ละส่วนจะกำหนดประเภทของภูมิประเทศ ได้แก่ น้ำ, ที่ราบ, ภูเขา และเนินเขา โดยเกมดังกล่าวมีตัวสร้างแผนที่แบบสุ่ม
การตอบรับ.
จากข้อมูลของเว็บไซต์เกมสปาย ระบุว่า "เมืองต่าง ๆ จะกลายเป็นเรื่องยากต่อการจัดการอย่างรวดเร็ว แต่ผู้เล่นที่เป็นแฟนเกมต่างสาบานว่าเกมนี้เป็นหนึ่งในเกมจำลองการจัดการที่น่าติดตามที่สุดเท่าที่พวกเขาเคยเล่นมา"
จังหวัดเอริเทรีย

จังหวัดเอริเทรีย  เป็นจังหวัดทางตอนเหนือสุดของเอธิโอเปีย มีเมืองหลวงอยู่ที่แอสมารา เอริเทรียได้รับเอกราชในปี 1993 หลังสงครามอิสรภาพเอริเทรีย
ประวัติศาสตร์.
ในอดีตภูมิภาคนี้เรียกว่า เมดรี บาห์รี (ดินแดนแห่งท้องทะเล) ชื่อของดินแดนนี้ถูกเปลี่ยนเป็นเอริเทรียหลังจากการสร้างอาณานิคมของอิตาลีในเอริเทรียในปี 1890 หลังจากการขยายการยึดครองของอิตาลีในพื้นที่ตั้งแต่ปี 1882 พรมแดนระหว่างเอริเทรียของอิตาลีและจักรวรรดิเอธิโอเปียถูกกำหนดไว้ในสนธิสัญญาวูแชเลในปี 1889 หลังจากที่อิตาลีพิชิตเอธิโอเปียในปี 1936 และตั้งอาณานิคมของแอฟริกาตะวันออกของอิตาลี เอริเทรียก็กลายเป็นส่วนหนึ่งของเอริเทรีย ในช่วงสงครามโลกครั้งที่ 2 ดินแดนแห่งนี้ตกอยู่ภายใต้การยึดครองของกองทัพบริติชและอยู่ภายใต้การดูแลของสหประชาชาติในปี 1951 เมื่อวันที่ 15 กันยายน 1952 ดินแดนแห่งนี้กลายเป็นรัฐปกครองตนเองเอริเทรีย รวมกับจักรวรรดิเอธิโอเปียภายใต้อำนาจอธิปไตยของจักรพรรดิเอธิโอเปีย.
การปกครองตนเองถูกถอนออกเมื่อวันที่ 14 พฤศจิกายน 1962 หลังจากการเริ่มต้นของสงครามประกาศอิสรภาพของเอริเทรียในปี 1961 หลังจากการปฏิวัติเอธิโอเปียในปี 1974 จังหวัดนี้อยู่ภายใต้การปกครองของเดร์ก และต่อมาคือสาธารณรัฐประชาธิปไตยประชาชนเอธิโอเปีย จังหวัดได้รับเอกราชทางนิตินัยภายใต้แนวร่วมปลดปล่อยประชาชนเอริเทรียในปี 1991 และถูกยกเลิกอย่างเป็นทางการโดยเอธิโอเปียในปี 1993 กลายเป็นรัฐเอกราชของเอริเทรีย
ลีเมอร์หางวงแหวน

ลีเมอร์หางวงแหวน หรือ ลีเมอร์หางปล้อง (อังกฤษ: Ring-tailed lemur) มีชื่อวิทยาศาสตร์ว่า "Lemur catta" เป็นชนิดของลีเมอร์ที่รู้จักกันอย่างก้าวขวาง ลักษณะทั่วไปเหมือนลีเมอร์ แต่มีลักษณะเฉพาะที่สำคัญคือส่วนหางเป็นลายปล้องสลับขาวกับดำ ลีเมอร์หางวงแหวนถูกประเมินเป็นสัตว์ใกล้สูญพันธุ์ตามบัญชีแดงไอยูซีเอ็นปี 2018 
ลักษณะ.
คือรูปร่างคล้ายลิง จมูกและปากยื่นคล้ายหมาจื้งจอก ดวงตากลมโต ขนตามร่างกายหนาและแน่น มีหางยาวเป็นพวงคล้ายกระรอก และมีลักษณะเฉพาะคือสีขน โดยบริเวณหลังหัวคลุมไปถึงหลัง และด้านนอกของขาหน้าและขาหลังมีสีเทาปนน้ำตาล ใบหูส่วนนอก หน้า คอ อก เชื่อมไปจนถึงจนถึงท้อง และด้านในของขาหน้าและขาหลังมีสีขาว รอบดวงตา ปลายจมูกและใบหูส่วนในเป็นสีดำ ส่วนหางเป็นลายปล้องสลับขาวกับดำชัดเจน โดยมีแถบขาวประมาณ 12 -13 แถบ แถบสีดำ 13 -14 แถบ ปลายหางเป็นแถบดำ น้ำหนัก 2.3-5.5 กิโลกรัม ความยาวจากปลายจมูกถึงโคนหาง 39 - 46 เซนติเมตร ความยาวหาง 56 - 63 เซนติเมตร
สภาพแวดล้อมและพฤติกรรม.
ลีเมอร์หางวงแหวนเป็นสัตว์สังคม มักอยู่เป็นฝูงขนาดประมาณ 12 -25 ตัว สื่อสารระหว่างกันด้วยเสียงและกลิ่น อาศัยตามป่าเบญจพรรณ ป่าละเมาะ และป่าชายฝั่งแม่น้ำทางใต้และทางตะวันตกเฉียงใต้ของเกาะมาดากัสการ์ โดยอาศัยในพื้นที่ๆ สูงกว่าลีเมอร์ชนิดอื่น ออกหากินตามพื้นป่าและบนต้นไม้ในเวลากลางวัน กินทั้งพืชและสัตว์ โดยกินผลไม้และยอดไม้เป็นส่วนใหญ่ และกินยังดอกไม้ เปลือกไม้ ยางไม้บางชนิด กิ้งก่า นก แมลง และสัตว์ไม่มีกระดูกสันหลังอื่น ๆ เวลานั่งบนคบไม้จะปล่อยหางห้อยลงมา และเวลาเดินจะตั้งหางขึ้นโดยงอปลายหางคล้ายตะขอ อายุขัยเฉลี่ย 25-30 ปี ตัวผู้ลำดับสูงในฝูงมีโอกาสผสมพันธุ์กับตัวเมียหลายตัวมากกว่าตัวผู้ตัวอื่น โดยผสมพันธุ์ช่วงเดือนเมษายน ถึงมิถุนายน วงรอบปีละครั้ง ระยะตั้งท้อง 4-4.5 เดือน ออกลูกครั้งละ 1-2 ตัว และโตเต็มวัยเมื่ออายุ 2.5-3 ปี
เด็กวัฒนธรรมที่สาม

เด็กวัฒนธรรมที่สาม  หรือ บุคคลวัฒนธรรมที่สาม (third culture individuals) คือคนที่ถูกเลี้ยงดูมาในวัฒนธรรมอื่นที่ไม่ใช่ของพ่อแม่หรือวัฒนธรรมของประเทศที่ถือสัญชาติของตน และยังอาศัยอยู่ในสภาพแวดล้อมที่แตกต่างกันในช่วงปีการพัฒนาการในวัยเด็ก โดยทั่วไปแล้วพวกเขาจะได้รับอิทธิพลทางวัฒนธรรมที่หลากหลายและมีความหลากหลายมากกว่าผู้ที่เติบโตมาในสภาพแวดล้อมทางวัฒนธรรมแบบใดแบบหนึ่ง คำนี้ใช้กับทั้งผู้ใหญ่และเด็ก โดยคำว่า "เด็ก" นั้นหมายถึงปีแห่งการพัฒนาการของแต่ละคน 
เด็กวัฒนธรรมที่สามได้ย้ายไปมาระหว่างวัฒนธรรมก่อนที่จะมีโอกาสพัฒนาตัวตนและเอกลักษณ์ทางวัฒนธรรมของตนอย่างเต็มที่ วัฒนธรรมที่หนึ่งของบุคคลดังกล่าวหมายถึงวัฒนธรรมของประเทศที่พ่อแม่เป็นต้นกำเนิด วัฒนธรรมที่สองหมายถึงวัฒนธรรมที่ครอบครัวอาศัยอยู่ในปัจจุบัน และวัฒนธรรมที่สามหมายถึงโดยการรวมวัฒนธรรมจากประเทศบ้านเกิดของตัวเองเข้ากับวัฒนธรรมจากประเทศที่อาศัยอยู่ ไม่เกี่ยวข้องกับสองวัฒนธรรมแรก
ฟุตบอลโลกหญิง 2023 รอบแพ้คัดออก

ฟุตบอลโลกหญิง 2023 รอบแพ้คัดออก เป็นการแข่งขันในรอบที่สองในการแข่งขันฟุตบอลโลกหญิงต่อจากรอบแบ่งกลุ่ม โดยจะเริ่มแข่งขันในวันที่ 5 สิงหาคมกับรอบ 16 ทีมสุดท้ายและสิ้นสุดในวันที่ 20 สิงหาคมซึ่งเป็นวันแข่งขันรอบชิงชนะเลิศซึ่งจะจัดที่สนามกีฬาออสเตรเลียในเมืองซิดนีย์. โดยสองทีมที่ดีที่สุดของแต่ละกลุ่ม (สิบหกในทั้งหมด) จะได้ผ่านเข้าสู่รอบแพ้คัดออกเพื่อที่จะแข่งขันในตกรอบเดี่ยวสไตล์ทัวร์นาเมนต์
รูปแบบการแข่งขัน.
ในรอบแพ้คัดออก ถ้าผลการแข่งขันเสมอกันในเวลา 90 นาที จะมีการต่อเวลาพิเศษออกไปอีก 30 นาที โดยแบ่งเป็นครึ่งละ 15 นาที แต่ละทีมจะมีสิทธิ์ส่งตัวสำรองคนที่ 4 ได้ ถ้าหลังจากหมดเวลาพิเศษแล้วยังเสมอกันอีก จะตัดสินด้วยการดวลลูกโทษ
ทีมที่ผ่านเข้ารอบ.
สองอันดับแรกจากแต่ละกลุ่มและอันดับที่สามที่ดีที่สุดอีกสี่ทีมจะผ่านเข้าสู่รอบแพ้คัดออก
<section end=ทีมที่ผ่านเข้ารอบ />
สายการแข่งขัน.
<section begin=สายการแข่งขัน /><section end=สายการแข่งขัน />
รอบ 16 ทีมสุดท้าย.
สวิตเซอร์แลนด์ พบ สเปน.
<section begin=R16-1 /><section end=R16-1 />
ญี่ปุ่น พบ นอร์เวย์.
<section begin=R16-2 /><section end=R16-2 />
เนเธอร์แลนด์ พบ แอฟริกาใต้.
<section begin=R16-3 /><section end=R16-3 />
สวีเดน พบ สหรัฐ.
<section begin=R16-4 /><section end=R16-4 />
อังกฤษ พบ ไนจีเรีย.
<section begin=R16-5 /><section end=R16-5 />
ออสเตรเลีย พบ เดนมาร์ก.
<section begin=R16-6 /><section end=R16-6 />
โคลอมเบีย พบ จาเมกา.
<section begin=R16-7 /><section end=R16-7 />
ฝรั่งเศส พบ โมร็อกโก.
<section begin=R16-8 /><section end=R16-8 />
รอบก่อนรองชนะเลิศ.
สเปน พบ เนเธอร์แลนด์.
<section begin=QF1 /><section end=QF1 />
ญี่ปุ่น พบ สวีเดน.
<section begin=QF2 /><section end=QF2 />
ออสเตรเลีย พบ ฝรั่งเศส.
<section begin=QF3 /><section end=QF3 />
อังกฤษ พบ โคลอมเบีย.
<section begin=QF4 /><section end=QF4 />
รอบรองชนะเลิศ.
สเปน พบ สวีเดน.
<section begin=SF1 /><section end=SF1 />
ออสเตรเลีย พบ อังกฤษ.
<section begin=SF2 /><section end=SF2 />
เพลย์-ออฟ อันดับที่ 3.
<section begin=TPP /><section end=TPP />
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองปัตตานี, อำเภอยะหริ่ง, อำเภอปานาเระ, อำเภอสายบุรี, อำเภอกะพ้อ และอำเภอไม้แก่น
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอยะรัง, อำเภอหนองจิก, อำเภอโคกโพธิ์, อำเภอแม่ลาน, อำเภอทุ่งยางแดง และอำเภอมายอ
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดพังงา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดพังงาทั้งจังหวัด
วอลเลย์บอลหญิง ซี วี.ลีก 2023 – สนามที่ 1

วอลเลย์บอลหญิง ซี วี.ลีก 2023 – สนามที่ 1 เป็นการแข่งขันในสนามที่ 1 ของวอลเลย์บอลหญิง ซี วี.ลีก 2023 ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่หวิญฟุก ประเทศเวียดนาม ระหว่างวันที่ 4–6 สิงหาคม พ.ศ. 2566
อันดับการแข่งขัน.
<templatestyles src="Col-begin/styles.css"/>
รางวัล.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 (THA)
 (THA)
 (THA)
 (THA)
ฮฺวาหมาน

ฮฺวาหมาน  เป็นตัวละครสมมติในยุคสามก๊กของจีน ปรากฏในงิ้วปักกิ่งเรื่อง"หลงเฟิ่งจิน" (龍鳳巾) เป็นบุตรสาวของมันอ๋อง (กษัตริย์ของชนเผ่าลำมัน) เบ้งเฮ็กและจกหยง เป็นภรรยาของกวนสก
ในงิ้วปักกิ่ง"หลงเฟิ่งจิน".
ในการแสดงงิ้ว เมื่อจูกัดเหลียงยกทัพไปรับกับเบ้งเฮ็กกษัตริย์แห่งชนเผ่าลำมัน ครั้งหนึ่งฮฺวาหมานเคยต่อสู้กับกวนสกแต่พ่ายแพ้และตกจากหลังม้า กวนสกไม่อาจทำใจสังหารฮฺวาหมานได้จึงปล่อยตัวฮฺวาหมานกลับไปยังค่าย ต่อมากวนสกพลาดท่าถูกจับเป็นเชลย กวนสกและฮฺวาหมานหลงรักกันและกัน แต่เนื่องจากทั้งคู่อยู่คนละฝ่ายกันจึงหมั้นหมายกันเองอย่างลับ ๆ ภายหลังฮฺวาหมานถูกทัพจ๊กก๊กจับเป็นเชลยบ้าง ทั้งสองฝ่ายจึงตกลงที่จะทำการแลกเปลี่ยนเชลยศึก 
ท้ายที่สุดเมื่อเบ้งเฮ็กยอมสวามิภักดิ์ต่อจ๊กก๊ก จูกัดเหลียงได้ทราบเรื่องความสัมพันธ์ของกวนสกและฮฺวาหมานก็รู้สึกประทับใจ จูกัดเหลียงจึงทำหน้าที่เป็นเจ้าภาพในงานแต่งงานกับทั้งคู่เพื่อเชื่อมสัมพันธ์ระหว่างสองฝ่าย 
ในยุคปัจจุบัน ฮฺวาหมานได้ปรากฏตัวในวิดีโอเกมเกี่ยวกับสามก๊กและค่อย ๆ เป็นที่รู้จักเพิ่มขึ้น
วิจารณ์ตัวบท.
ทั้งบันทึกประวัติศาสตร์"จดหมายเหตุสามก๊ก"ในศตวรรษที่ 3 และนวนิยายอิงประวัติศาสตร์เรื่อง"สามก๊ก"ในศตวรรษที่ 14 ไม่มีการระบุถึงฮฺวาหมาน มีการกล่าวถึงฮฺวาหมานเฉพาะในงิ้วปักเรื่องเรื่อง"หลงเฟิ่งจิน"เท่านั้น 
นอกจากนี้ในนิทานพื้นบ้านเกี่ยวกับกวาน อิ๋นผิง (關銀屏) มีการกล่าวถึงฮฺวาหมานด้วยชื่อว่าฮฺวาจงซิ่ว (花中秀) และเป็นภรรยาน้อยของกวนสกถัดมาจากเป้า ซานเหนียง (鮑三娘), หวาง เถา (王桃) และหวาง เยฺว่ (王悅) ทั้งหมดเป็นทหารหญิงใต้บังคับบัญชากวาน อิ๋นผิงบุตรสาวของกวนอู 
ในนวนิยายเรื่อง"ฮฺวากวานสั่วจฺว้าน" (花關索傳) ซึ่งแต่งในช่วงศักราชเฉิงฮฺว่า (成化) ในยุคราชวงศ์หมิง กวนสกแต่งงานกับเป้า ซานเหนียง และสองพี่สองหวาง เถากับหวาง เยฺว่ รวมมีภรรยาทั้งหมด 3 คน แต่ตลอดทั้งเรื่องไม่มีการกล่าวถึงฮฺวาหมาน
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดภูเก็ตทั้งจังหวัด
สมาคมวอลเลย์บอลแห่งเอเชียตะวันออกเฉียงใต้

สมาคมวอลเลย์บอลแห่งเอเชียตะวันออกเฉียงใต้ (ชื่อย่อ: SAVA) เป็นหน่วยงานกำกับดูแลกีฬาวอลเลย์บอลทั้งในร่ม ชายหาด และสนามหญ้า ในเอเชียตะวันออกเฉียงใต้
ตามแผนเจตนารมณ์ของสหพันธ์วอลเลย์บอลระหว่างประเทศ (FIVB) เมื่อปี 2001 สมาพันธ์วอลเลย์บอลเอเชีย (AVC) เป็นสมาพันธ์แรกที่จัดตั้งสมาคมระดับเขต 5 แห่ง ในการประชุมสามัญครั้งที่ 10 ในเดือนธันวาคม 1993 ก่อนการประชุม FIVB Centennial ในเดือนกันยายน 1994
อันดับ.
<templatestyles src="Col-begin/styles.css"/>
อุลตร้าเมบิอุส ภาคนอกตำนาน โกสท์รีเวิร์ส

อุลตร้าแมนเมบิอุส ภาคนอกตำนาน โกสท์รีเวิร์ส (; โรมาจิ: "Urutoraman Mebiusu Gaiden ゴーストリバース"; : Ultraman Mebius Side Story: Ghost Reverse) เป็นออริจินัลวิดีโอจากละครชุดโทรทัศน์ "อุลตร้าแมนเมบิอุส" วางจำหน่ายเมื่อวันที่ 25 พฤศจิกายน ค.ศ. 2009 และ 22 ธันวาคม ปีเดียวกัน
ในบทความนี้ได้มีการอธิบายถึงฉบับที่ตีพิมพ์ลงนิตยสารด้วย
ออริจินัลวิดีโอ.
ภาพรวมของออริจินัลวิดีโอ.
เป็นผลงานลำดับที่ 3 ของ อุลตร้าแมนเมบิอุส ภาคนอกตำนาน ทั้งนี้ยังเป็นผลงานที่มีเนื้อเรื่องเกี่ยวโยงกับเนื้อหาที่ตีพิมพ์ลงในนิตยสารต่างๆ เช่นเดียวกับ อุลตร้าแมนเมบิอุส ภาคนอกตำนาน อาเมิร์ดดาร์กเนส และยังถือเป็นภาคปฐมบทของ อุลตร้าแกแล็คซี่ กำเนิดอุลตร้าแมนซีโร่ ซึ่งเป็นภาพยนตร์ที่เข้าฉายในช่วงปลายปี ค.ศ. 2009
เรื่องราวเกี่ยวกับความสัมพันธ์ระหว่างอุลตร้าแมนเมบิอุสและเมกาแซม และมีความแตกต่างกับ อุลตร้าแกแล็คซี่ โดยมีการพัฒนาตัวละครของเมบิอุสให้เติบโตขึ้นแตกต่างกับฉบับละครชุดทางโทรทัศน์ นอกจากนี้ยังมีอุลตร้าแมนเอซและอุลตร้าแมนทาโร่มีบทบาทน้อยกว่าในอุลตร้าแกแล็คซี่อีกด้วย ส่วนอุลตร้าแมนแจ็คถูกกำหนดให้มีบทบาทเช่นกัน แต่ปรากฏเพียงช่วงแรกเท่านั้น และอุลตร้าแลนซ์ที่เป็นต้นแบบสำหรับเรื่องนี้ได้เปลี่ยนไปใช้ในอุลตร้าแกแล็คซี่แทน
ฉบับนิตยสาร.
ภาพรวมของฉบับนิตยสาร.
ตีพิมพ์ลงในนิตยสาร เทเลบิแม็กกาซีน ของ สำนักพิมพ์โคดันฉะ และ นิตยสารเทเลบิคุง ของ สำนักพิมพ์โชงาคุคัง ตั้งแต่ฉบับเดือน เมษายน ค.ศ. 2009 โดยของเทเลบิคุง ตีพิมพ์ทั้งหน้าส่วนมังงะและของเทเลบิแม็กกาซีนเป็นหน้านิยายภาพประกอบโดยเป็นภาพนิ่งจากภาพของไลฟ์แอคชันเช่นเดียวกับปีก่อนๆ โดยส่วนมังงะ อุจิยามะ มาโมรุ ยังรับผิดชอบเป็นผู้วาดเรื่องนี้เหมือนเดิม โดยใช้ชื่อตอนว่า พี่น้องอุลตร้า VS กองทัพใหญ่อันดำมืด (ウルトラ兄弟VS暗黒大軍団) อีกทั้งยังได้มีการจัดประกวดให้ผู้อ่านทางบ้านสามารถส่งผลงานภาพวาดสัตว์ประหลาดในจินตนาการ เพื่อคัดเลือกมาทำเป็นสัตว์ประหลาดที่ใช้ในการแสดงสดบนเวทีและปรากฏตัวในมังงะตอนนี้
อุลตร้าแมนที่ปรากฏตัว.
หมายเหตุ: อุลตร้าแมนที่ปรากฏในนิตยสารและสื่อต่างๆ
สัตว์ประหลาดและมนุษย์ต่างดาว.
นักดาบพเนจรโดยไม่รู้ชีวิตในอดีตและจุดประสงค์ดั้งเดิมของเขา โดยมีเป้าหมายที่จะกลายเป็นนักรบที่แข็งแกร่งที่สุดในจักรวาล